text: Massivt gylleudslip spærrer vej 
  19 april 2018 kl. 17.59
  Skamlingvejen syd for Kolding var torsdag eftermiddag og aften spærret i begge retninger på grund af et stort gylleudslip.
  35.000 liter gylle flyder fra en gyllevogn og spærrer Skamlingvejen syd for Kolding mellem Binderup og Sjølund. Vejen er spærret i begge retninger. 
  KLIK og se mere tv på localeyes.dk
  - Det er formentlig en defekt ventil på gyllevognen, der er skyld i, at gyllen løber ud på vejen, siger vagtchef Halfdan Kramer, Sydøstjyllands Politi, til TV SYD. 
  Politiet har siden klokken 16.30 været i gang med oprydningen og arbejder stadig på stedet. Vagtchefen kan endnu ikke sige, hvornår vejen igen er åben.
  - Det er forholdsvis massivt, og vi kan ikke bare skubbe gyllen væk. Det skal håndteres korrekt, og vi er selvfølgelig opmærksomme på de miljøhensyn, man skal tage, siger Halfdan Kramer.
  Gyldeudslip på Skamlingvejen syd for Kolding mellem Binderup og Sjølund. Vejen spærret i begge retninger. Oprydning i gang. Tidshorisont ukendt.#politidk
  
  